Guðlaugur Þór Þórðarson, umhverfis-, orku- og loftslagsráðherra, vill að upplýsingar um aðgerðir Íslands í loftslagsmálum verði aðgengilegri svo hægt sé að sjá hvernig gengur að uppfylla markmið stjórnvalda í málaflokknum. Losun Íslands árið 2020 var 13 prósentum minni en árið 2005, og 5 prósentum minni en árið 2019, en í ræðu sinni á Loftslagsdeginum í Hörpu sagði hann nauðsynlegt að Ísland geri enn betur.
Ísland er á eftir mörgum þeim löndum sem við viljum bera okkur saman við í aðgerðum í loftslagsmálum. Við þurfum því að vinna hratt og við þurfum að vinna saman til að ná betri árangri. Þegar fjallað er um stöðu loftslagsmál, hvaða áskoranir eru fram undan og hvaða lausnir eru mögulegar, er ákaflega mikilvægt að hlustað sé á raddir vísindamanna,
Guðlaugur Þór sagði mikilvægt að upplýsingar um stöðu aðgerða í loftslagsmálum verði aðgengilegar á einum stað.
Við þurfum að koma skýrum skilaboðum á framfæri reglulega um hvernig gangi að ná markmiðum okkar.